TPCH รายได้ขายไฟฟ้าพุ่ง! ดันกำไร Q3/65 โตทะลัก 100% แตะ 104 ล้าน  
TPCH รายได้ขายไฟฟ้าพุ่ง-บุ๊กเงินประกันปิดซ่อมโรงไฟฟ้า CRB ดันกำไรไตรมาส 3/65 โตทะลัก 100% แตะ 104 ล้าน  
TPCH รายได้ขายไฟฟ้าพุ่ง-บุ๊กเงินประกันปิดซ่อมโรงไฟฟ้า CRB ดันกำไร Q3/65 โตทะลัก 100% แตะ 104 ล้าน  
9 พ.ย. 2565

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยกำไรเพิ่มขึ้นเนื่องจากรายได้จากการขายไฟฟ้าไตรมาส 3/65 บริษัทฯมีรายได้จากการขายไฟฟ้าจำนวน 720.54 ล้นบาท เพิ่มขึ้นจากจากไตรมาสเดียวกันของปีก่อนจำนวน 60.03 ล้านบาท  เนื่องจากโครงการ CRB กลับมาผลิตไฟฟ้าและจำหน่ายไฟฟ้าได้ในวันที่ 8 ก.ค.65 หลังจากที่ปิดซ่อมบำรุงในไตรมาส 2/65 และได้รับค่าสินไหมทดแทนความเสียหายในธุรกิจหยุดชะงักและเครื่องจักรหยุดชะงัก โดยรับรู้รายได้เข้าไปอยู่ในรายได้อื่นจำนวน 56.47 ล้านบาท
นอกจากนี้โครงการ PTG สามารถผลิตไฟฟ้าได้มากกว่าไตรมาสก่อน และเดินเครื่องผลิตไฟฟ้าได้อย่างต่อเนื่องเฉลี่ยมากกว่า 95% และในเดือนกันยายน มีอัตราค่าไฟฟ้าอัตโนมัติขายส่งเฉสี่ย (F) สูงขึ้น 0.7035 บาท/กิโลวัตต์-ชั่วโมง เป็น 0.7996 บาทกิโลวัตต์-ช่วโมง จึงส่งผลให้รายได้จากการขายไฟฟ้าเพิ่มขึ้นด้วย
ขณะเดียวกันโครงการ TSG มีการปิดซ่อมบำรุงเครื่องจักรประจำปีจำนวน 17 วัน จึงทำให้เดินเครื่องผลิตไฟฟ้าลดลงจากไตรมาสก่อน และโครงการ SGP สามารถเดินเครื่องผลิตไฟฟ้าได้มากกว่าไตรมาสก่อน เนื่องจากไตรมาส 2/65 ได้ปิดซ่อมแซมเครื่องจักรประจำปี จำนวน 11 วัน ทำให้ไตรมาสนี้มีรายได้จากการขายไฟฟ้าเพิ่มขึ้น